Melbourne - összefoglaló - RacingZone League
Folytatnám az időmérő edzéssel. Székely Attilát Szűcs Zsolt követte a Ferrarival, 1 tizedes hátrányban. A Ferrarist Molnár Attila követte a Mercedesszel. Tóth Dávid a Force Indiával az előkelő 7. helyre hozta be az autót, majd őt követte a Ferrarival Czingel István és csak a 9. helyen érkezett Lehner Péter a Marussiaval. Dankos Attila ismételten beugróként vett részt a versenyen, ezúttal egy Lotus Renaultval. Az előző futam dobogósa Géczi András csak a 10. helyet kaparintotta meg magának. Raffai Ádám 11. helyet szerezte meg a Sauberrel, majd Oszkó Ádám lett a 12. Juhász Attila szerezte meg a 13. helyet, majd érkezett Gacsal Norbert, Menyhárt István és két Caterham, Komlósi Péter és Somogyvári Levente sorrendben.
A rajtnál nagyobb problémák nem történtek, volt pár kisebb koccanás, de komolyabb nem történt. Egyedül Szűcs Zsolt került hátrányban és Székely Attila vesztette el az első vezető szárnyát, mivel saját csapattársával ütközött. Molnár Attila két helyett javított a rajt pillanatában, megelőzve Szűcsöt és később Székelyt is, majd ezután rögtön Bracsók Jánoson is sikerült átverekednie magát. A vezetést ekkor Gáll Dávid vette át, aki néhány kör erejéig tartotta is a pozícióját, de elmondása szerinte a gumik nagyon kopnak alatta ezzel a moddal, így sokáig nem bírta a nyomást, amit Molnár és Bracsók gyakorolt rá. Gacsal Norbert a 14. helyről 5 helyet javított az első körben, majd még két helyet tudott javítani, de utána valami hiba történt a gépezetben és folyamatosan esett hátra. Czingel Istvánnak nem jöttek ki a rajt utáni pillanatok, hiszen 8 helyet rontott és visszaesett a 15. helyre a Ferrarival, majd a futam során szépen lassan araszolt előre, először a 12. helyre jött vissza, majd volt olyan kör, amikor két helyet is tudott javítani. Sajnos már az első körben kiesett Menyhárt István, akire már más bajnokságban érdemes odafigyelni és ezért gondoltuk, hogy itt is hasonlóan teljesít majd. Oszkó Ádámnak sem sikerült ez a hétvége, ő is feladta a futamot az első körben. Az újonc Nagy László a 2. körig bírta, de a következő futamon javíthat ezen. Két körrel később Dankos Attila a Lotussal is feladta a futamot.
A középmezőnyben hatalmas csaták mentek, oda-vissza mentek az előzgetések. Tóth Dávid a 2. körben még a 3. helyen találta magát, majd egy körrel később már a 14. volt a Force Indiával. Raffai Ádám is szépen helyezkedett és a helyezkedéseinek köszönhetően a 6. helyen találta magát. Eközben az élen Molnár és Bracsók között ment a pszichológiai hadviselés, Bracsók gyorsabbnak bizonyult, de nem talált fogást Molnáron. Az már az első körtől látszott, hogy egy komoly csata van kibontakozóban. A boxkiállások is után mindenki megtalálta saját helyét a mezőnyben és szépen autózgattak. Molnár éppen, hogy csak visszatudott jönni Bracsók elé és ezzel nyerte meg a futamot. Végig 5 tizeden belül autóztak és kis híján az utolsó körben vége lett mindennek, azonban Molnár talán egy kicsit jobban kezelte a szitut és ezzel tudta megnyerni a szezon második futamát. Bracsók János a második 2. helyezését szerezte meg ebben a szezonban és egyelőre 8 ponttal vezeti a bajnokságot Molnár előtt. Szűcs Zsolt magányosan autózgatott a 3. helyen az egész futamon, ezúttal a sérülés miatt nem tudott beleszólni a győzelemért folyó csatába. Géczi András is felkolbászolt egészen a 4. helyig, ismételten, hozott egy stabil futamot, amivel a 3. helyen áll az összetettben. Lehner Péternek ez a futam sem volt a legsimább, ezúttal is a középmezőnyből jött fel, az 5. helyig, ami egy szenzációs teljesítmény tőle, legközelebb kijárna neki már egy jobb időmérő. Tóth Dávid visszajött a 14. helyről a 6. helyre, amelyen már nem tudott javítani. Czingel István is visszahozta az elvesztegetett pozíciókat a Ferrarival. Raffai Ádám az utolsó előtti körben vesztette el a csatát Czingellel szemben, ezúttal a 8. hely jutott neki. Székely a hibának köszönhetően a 9. helyen fejezte be a futamot a HRT-vel. Ezt követően a két Caterham következett Somogyvári és Komlósi sorrendben. A futamot már nem fejezte be Juhász Attila, de a 80 százalék még meglett neki, így megkapta a 12. helyezésért járó pontokat. A futamot nem fejezte be: Gacsal Norbert, Gáll Dávid, Dankos Attila, Nagy László, Menyhárt István és Oszkó Ádám.
Gratulálunk minden versenyzőnek és sok sikert kívánunk a következő futamra!
Az OSTV felvételét alább láthatod: